open-index/open-wikipedia-markdown huggingface dataset:
Korporacionismo

**Korporacionismo** esas la doktrino pri social aranjeso qua vizas solvar la kontrasti inter entraprezisti e laboristi per negocio-organi po sektoro (korporacioni), qui havas yural e politikal autoritateso pri personi ed aktivaji en lia sektoro. Sub la fashismo la korporacionismo precipue servis por kontrolar la sociala movementi.
Organizuro por Sekureso e Kunlaboro en Europa

L**'Organizuro por Sekureso e Kunlaboro en Europa**, kurte **OSKE** existas depos 1973 ed esas relato kunlaborala skope politikal, ekonomial e kultural interaproximo inter Esto e Westo, quan partoprenas omna Europana landi, l'olima membro-republiki dil olima Soviet-Uniono en Azia, Usa e Kanada. Pro diminuto di kontrasti inter amba bloki atributesas nun rolo al OSKE por Europana sistemo di sekureso.
Interkonsento di Dayton

L**'Interkonsento di Dayton** koncernas aranjo por paco en Bosnia-Herzegovina. L'Interkonsento ratifikesis en novembro 1995 en Dayton en l'Usana stato Ohio.
Triesma mondo

La **triesma mondo** esas la landi qui apartenis nek l'Ocidentana landi (unesma mondo) nek la landi dil Est-Bloko (duesma mondo). Pos la krulo di la Muro en Berlin la termino divenis obsolete e remplasesis per *landi developanta*.

Interne la grupo la grado de developeso ed interesti forte diferas, quo igas un nomo ne-justa.
Rublyov (homonimo)

**Rublyov** esas Rusiana familionomo.

* **[[Andrei Rublyov (ikonopiktisto)|Andrei Rublyov]]** (1360-1428) – Rusa ortodoxa ikonopiktisto
* Andrei Rublyov (n. 1997) – Rusiana tenisistulo
* Georgi Rublyov (1916-1955) – Sovietiana e Rusiana autoro di kanzon-texti, dramatisto
* Vasili Rublyov (1937-1994) – Sovietiana e Rusiana skultisto
Valeri Yuryevich Rudnev

**Valeri Yuryevich Rudnev** (n. ye la 16ma di februaro 1988) esas Rusiana tenisistulo.

Segun datumi di ATP por 21ma di julio 2014 Valeri Rudnev esis **210**ma tenisistulo dil mondo, e segun datumi de la 29ma di septembro 2014 – **513**ma tenisistulo dil mondo pri ludo duopla.

## Referi
Dogan-uniono

**Dogan-uniono** esas la duesm etapo di ekonomial integrigo inter du stati. Same kam la libera komerco-teritorio, en la dogan-uniono la reciproka yuri di importaco ed altra (ne-tarifal) impedi esas forigata. Difero esas ke la dogan-uniono havas komuna tarifi di importaco che l'extera frontieri dil union-teritorio.
Ekonomial e Monetal Uniono (Europa)

L**'Ekonomial e Monetal Uniono**, anke kelkafoye **Europana Monetal Uniono**, kurte: **EMU**, esas ekonomial e monetala kunlaboro interkonsentit en la Traktato di Maastricht (Nederlando) skope l'introdukto de komuna moneto ye l'1ma di januaro 2002, da la membro-stati di EU qui satisfacas kelka kriterii.
Internaciona Korto di Judicio

**Internaciona Korto di Judicio** (en Angla: *International Court of Justice*; en Franca: *Cour internationale de Justice*) esas la precipua judiciala brancho di Unionita Nacioni. Ol esas establisata en Palaco di Paco en Den Haag, Nederlando. Lua chefa funcioni esas fixigar legala litiji submisit ad ol per stati e furnisar konsultiv opinioni pri legala questioni submisit ad ol da decante permisit internaciona branchi, agenterii e general asemblo di UN.

## Extera ligili
* Internaciona Korto di Judicio.
Ekonomial e Sociala Konsilistaro dil Unionita Nacioni

**Ekonomial e Sociala Konsilistaro dil Unionita Nacioni**, kurte: **EKOSOK**, esas organo dil Unionita Nacioni qua okupas pri ekonomial, social e sanesala questioni. Anke eduko, arto e yuri homal apartenas la teritorio di EKOSOK. Relatante ca sektori EKOSOK povas studi(ig)ar e raportar e konsilar.
Diskriminaco

**Diskriminaco** esas dicerno de personi o grupi sen justifikata motivo skope ne-same traktar li.

La Charto dil Unionita Nacioni interdiktas diskriminaco pro raso, sexuo, linguo o religio. Pozitiva diskriminaco (avantajizanta mezuri por kontre-agar desfavoreso) esas permisata.
Charto dil Unionita Nacioni

La **Charto dil Unionita Nacioni** esas la fondo-deklaro dil Unionita Nacioni. La dokumento signatesis ye la 26ma di junio 1945 en San Francisko da 50 de 51 originala membro-stati dil Unionita Nacioni (Polonia, l'altra originala membro-stato, ne esis reprezentata ye la konfero ma signatis du monati pose). La charto venis en vigoro ye la 24ma di oktobro 1945, kande kin permananta membri di la Konsilistaro pri Sekureso - Chinia, Soviet-Uniono, Francia, Usa ed Unionita Rejio - e majoritato de la restanta 46 membro-stati ratifikis la charto.

Sur bazo di artiklo nro. 103 UN-Charto lo decidit en la Charto esas priora kam altra decidi en altra charti. Depos l'adjunto di sud-Sudan en 2011, 193 stati esas partio che la Charto (198 signatinta landi, de qui kelki ne plu existas).
Euskadi Ta Askatasuna

***Euskadi Ta Askatasuna***, kurte: **ETA**, esas teror-organizuro kreit en 1959, qua luktas por la nedependanteso di cirkume 2,3 milion Baski en Hispania. En 1979 la Baski formale obtenis partala nedependanteso, ma li restis parto di Hispania. L'ETA duras olua arm-uzata lukto.
Alexandr Gennadyevich Jurbin

**Alexandr Gennadyevich Jurbin** (n. ye la 14ma di januaro 1992) esas Rusiana tenisistulo.

Segun datumi di ATP por 3ma di aprilo 2017 Alexandr Jurbin esis **555**ma tenisistulo dil mondo, e segun datumi de la 13ma di oktobro 2014 – **565**ma tenisistulo dil mondo pri ludo duopla.

## Referi
Kriterii di Maastricht

La **Kriterii di Maastricht** (o **konvergo-kriterii**) esas postuli quin la membro-stati di EU devas satisfacar por partoprenar la triesma etapo di EMU: la komuna moneto. La Kriterii di Maastricht esas insertit en la Traktato di Maastricht.

La kriterii:

# la valuto di la lando koncernata devas esar adminime dum du yari interne la streta  EMS-limiti e ne darfas esar desvalorata;
# l'inflaciono dum l'antea yaro ne darfas esar plu alta kam 1,5% super l'averajeso di la tri membro-stati kun la maxim bas inflaciono;
# la financala nesuficanteso di la stato ne darfas esas min kam 3% di la TNP;
# la tota statala debito ne darfas esar plu alta kam 60% di la TNP, nur se ol diminutas sat rapide ed riaproximas l'originala valoro;
# l'interesto longa-frista dil antea yaro ne darfas esar plu alta kam l'averajeso de 2% di la tri membro-stati kun la maxim bas interesto longa-frista.
Anton Anatolyevich Zaicev

**Anton Anatolyevich Zaicev** (n. ye la 22ma di julio 1987) esas Rusiana tenisistulo.

Segun datumi di ATP por 24ma di novembro 2014 Anton Zaicev esis **296**ma tenisistulo dil mondo, e segun datumi de la 20ma di julio 2015 – **232**ma tenisistulo dil mondo pri ludo duopla.

## Referi
Palaco di Paco

La **Palaco di Paco** esas la sideyo di la Permananta Korto di Arbitrio, l'Internaciona Korto di Judicio, l'Akademio di Den Haag por Internaciona Yuro, la Biblioteko di la Palaco di Paco, e la Fonduro Karnegi. 

Ultre to, la palaco anke freque esas hosto di diversa eventi ye la tereno di internaciona yuro e politiko. La skopo di ca organizuri esas finar disputi e trovar pacoza solvo.
Un lando, du sistemi

**'Un lando, du sistemi**' esas politiko da Deng Xiaoping, en qua HongKong, pos retrodono da Britania a Chinia, permanus dum kinadek yari olua propra libera merkat-ekonomio, dum ke en la matrolando restas existar la socialistala (komunistala) sistemo.
Alexandr Vladimirovich Volkov

**Alexandr Vladimirovich Volkov** (n. ye la 3ma di marto 1967 – m. 2019) esis Rusiana tenisistulo.

Segun datumi di ATP por 23ma di agosto 1993 Alexandr Volkov esis **14**ma tenisistulo dil mondo, e segun datumi de la 9ma di oktobro 1989 – **136**ma tenisistulo dil mondo pri ludo duopla.

Il divenis profesionala tenistulo en 1988, e finis sua kariero en 1998.

## Referi
Stanislav Olegovich Vovk

**Stanislav Olegovich Vovk** (n. ye la 19ma di februaro 1991) esas Rusiana tenisistulo.

Segun datumi di ATP por 7ma di julio 2014 Stanislav Vovk esis **357**ma tenisistulo dil mondo, e segun datumi de la 22ma di agosto 2011 – **387**ma tenisistulo dil mondo pri ludo duopla.

Il divenis profesionala tenistulo en 2008.

## Referi
Anatoli Filippovich Volkov

**Anatoli Filippovich Volkov** (n. ye la 8ma di marto 1948) esas Sovietiana e Rusiana tenisistulo e entrenero pri teniso.

Segun datumi di ATP por 3ma di junio 1974 Anatoli Volkov esis **163**ma tenisistulo dil mondo

Il finis sua kariero kom tenistulo en 1981, e maxim konocita tenisistino qua il edukis kom entrenero esis Svetlana Parhomenko (**72**ma tenisistino dil mondo de la 30ma di januaro 1989).

## Referi
Formalino

**Formaline** esas disolvuro de 40% de la tre desinfectanta (venenoza) formaldehido. Formalino efektigas pelal alergio, iriteso dil okuli ed, ultre to, esas tre kancerifiva.

Ol esas uzata kom tre forta desinfektivo kontre fungi ed uncelula pel-paraziti.
Europan Akto

L**'Europan Akto** (plene: **Unik Akto Europan**) esis la rezulto di interkonsento dal Europana Komisitaro por chanji en la Pakto di Roma (1957). Ol venis en vigoro en 1987 e vizas la decido per majoritato en la Konsilistaro di Ministri por kelka temi e limitizita yuro por kundecido dal Europana Parlamento. Ultre to registragesis l'aspiro por interna merkato ante l'1ma di januaro 1999.
Etnala konflikto

**Etnala konflikto** esas konflikto inter populi o tribui de diferanta etni. Etno povas referar a raso, historio, kulturo, linguo e religio. Exemple konflikti inter blank e nigra en la Republiko di Sudafrika e l'Araba-Israelana konflikto inter judi e arabi en la mez-oriento, o plu recente la masakro di Tuci e Hutui en Ruanda.
Ivan Anatolyevich Nedelko

**Ivan Anatolyevich Nedelko** (n. ye la 12ma di mayo 1986) esas Rusiana tenisistulo.

Segun datumi di ATP por 23ma di julio 2018 Ivan Nedelko esis **235**ma tenisistulo dil mondo, e segun datumi de la 29ma di julio 2019 – **449**ma tenisistulo dil mondo pri ludo duopla.

## Referi
Europana Banko por Rikonstrukto e Developo

L**'Europana Banko por Rikonstrukto e Developo** (abreviat a **EBRD**) fondesis en 1991 skope per presti, garantii e konsili suportar la transiro del olima projet-ekonomii en Europa a merkat-ekonomio. La chefa kontoro esas en London, Britania.
Mihail Sergeyevich Ledovskih

**Mihail Sergeyevich Ledovskih** (n. ye la 8ma di agosto 1986) esas Rusiana tenisistulo.

Segun datumi di ATP por 14ma di aprilo 2008 Mihail Ledovskih esis **151**ma tenisistulo dil mondo, e segun datumi de la 14ma di mayo 2007 – **787**ma tenisistulo dil mondo pri ludo duopla.

## Referi
Mihail Nikolayevich Yelgin

**Mihail Nikolayevich Yelgin** (n. ye la 14ma di oktobro 1981) esas Rusiana tenisistulo.

Segun datumi di ATP por 6ma di julio 2009 Mihail Yelgin esis **123**ma tenisistulo dil mondo, e segun datumi de la 25ma di junio 2012 – **53**ma tenisistulo dil mondo pri ludo duopla.

Il divenis profesionala tenisistulo en 1998.

## Referi
Andrei Stanislavovich Olhovski

**Andrei Stanislavovich Olhovski** (n. ye la 15ma di aprilo 1966) esas Sovietiana e Rusiana extenisistulo.

Segun datumi di ATP por 14ma di junio 1993 Andrei Olhovski esis **49**ma tenisistulo dil mondo, e segun datumi de la 31ma di julio 1995 – **6**ma tenisistulo dil mondo pri ludo duopla.

Il divenis profesionala tenisistulo en 1989, e finis sua kariero en 2005.

## Referi
Episkopo Paisi (Kuznecov)

**Episkopo Paisi**, sekulare Andrei Kuznecov (n. ye la 22ma di agosto 1975) esas episkopo di Rusa Ortodoxa Eklezio.

Il es episkopo di eparkio Yaransk en provinco Kirov.

## Referi
Formaldehido

**Formaldehido** (o **metil-alkoholo**) (formulo: CH2O) esas gaso kun tre forta desagreabla odoro. Ol esas la maxim simpla organala ligo de la klaso di materii dil aldehidi.

## <small>Sintezo</small>
Formaldehido esas industriale preparata per deshidrogenigo di metil-alkoholo per helpo da arjento-katalizilo e che temperaturo de 650 °C:

    CH 3 OH ⟶ CH 2 O + H 2 
Ultre to, anke oxidesko di metil-alkoholo eventas, qua anke produktas formaldehido:

    2 CH 3 OH + O 2 ⟶ 2 CH 2 O + 2 H 2 O

Alternativa procedo per altra katalizilo, uzas precipue la duesma reakto.
Svetlana Germanovna Parhomenko

**Svetlana Germanovna Parhomenko**, olim **Cherneva** (n. ye la 8ma di oktobro 1962) esas Sovietiana e Rusiana extenisistino e entrenistino pri teniso.

Segun datumi di WTA por la 30ma di januaro 1989 Svetlana Parhomenko (kom solistino) esis **72**ma tenisistino dil mondo, e segun datumi de la 18ma di januaro 1988 – **8**ma tenisistulo dil mondo pri ludo duopla.

Parhomenko divenis profesionala tenisistino en 1981 kun entrenero Anatoli Volkov, e finis sua kariero en 1995.

## Referi
Episkopo Yevgeni (Reshetnikov)

**Episkopo Yevgeni**, sekulare Valeri Reshetnikov (n. ye la 9ma di oktobro 1957) esas episkopo di Rusa Ortodoxa Eklezio e metropolito di Estoniana Ortodoxa Eklezio (de 2018).

Il es episkopo di eparkio Moskva.

## Referi
Episkopo Luka (Volchkov)

**Episkopo Luka**, sekulare Andrei Volchkov (n. ye la 27ma di aprilo 1971) esas episkopo di Rusa Ortodoxa Eklezio.

Il es episkopo di eparkio Iskitim en provinco Novosibirsk.

## Referi
Episkopo Paisi (Yurkov)

**Episkopo Paisi**, sekulare Viktor Yurkov (n. ye la 22ma di oktobro 1970) esas episkopo di Rusa Ortodoxa Eklezio.

Il es episkopo di eparkio Jeleznogorsk en provinco Kursk.

## Referi
Episkopo Zinovi (Majuga)

**Episkopo Zinovi**, sekulare Zaharia Majuga (n. ye la 14ma di oktobro 1896 – m. 1985) esis episkopo e metropolito (de 1972) di Gruziana Ortodoxa Eklezio.

Ye la 25ma di marto 2009 il kanonizesis dum sinodo di episkopi di Ukrainana Ortodoxa Eklezio.

## Referi
Episkopo Tarasi (Vladimirov)

**Episkopo Tarasi**, sekulare Sergei Vladimirov (n. ye la 18ma di julio 1974) esas episkopo di Rusa Ortodoxa Eklezio.

Il es episkopo di eparkio Balashov en provinco Saratov.

## Referi
Andrei Kuznecov (homonimo)

**Andrei Kuznecov** esas Rusiana familionomo.

* Andrei Kuznecov (n. 1973) – Rusiana futbalistulo
* Andrei Kuznecov (n. 1983) – Rusiana futsalistulo
* Andrei Kuznecov (n. 1991) – Rusiana tenisistulo
* Andrei Kuznecov (n. 1972) – Rusiana politikisto
* Andrei Kuznecov (n. 1975) – sekulara nomo di Paisi, episkopo di Rus Ortodoxa Kirko
* Andrei Kuznecov (n. 1988) – Rusiana futbalistulo
Andrei Alexandrovich Kuznecov (tenisisto)

**Andrei Alexandrovich Kuznecov** (n. ye la 22ma di februaro 1991) esas Rusiana tenisistulo.

Segun datumi di ATP por 25ma di aprilo 2016 Andrei Kuznecov esis **39**ma tenisistulo dil mondo, e segun datumi de la 27ma di februaro 2017 – **137**ma tenisistulo dil mondo pri ludo duopla.

Kuznecov divenis profesionala tenisistulo en 2009. Malgre en 2019 il anuncesis l'entrenero di Yevgeni Donskoi, ne finis sua kariero.

## Referi
Yevgeni Yevgenyevich Donskoi

**Yevgeni Yevgenyevich Donskoi** (n. ye la 9ma di mayo 1990) esas Rusiana tenisistulo.

Segun datumi di ATP por 8ma di julio 2013 Yevgeni Donskoi esis **65**ma tenisistulo dil mondo, e segun datumi de la 5ma di novembro 2012 – **161**ma tenisistulo dil mondo pri ludo duopla.

Donskoi divenis profesionala tenisistulo en 2007. En 2019 ilua l'entrenero divenis Andrei Kuznecov.

## Referi
Artyom Olegovich Dubrivni

**Artyom Olegovich Dubrivni** (n. ye la 31ma di januaro 1999) esas Rusiana tenisistulo.

Segun datumi di ATP por 23ma di septembro 2019 Artyom Dubrivni esis **409**ma tenisistulo dil mondo, e segun datumi de la 7ma di oktobro 2019 – **456**ma tenisistulo dil mondo pri ludo duopla.

## Referi
Alexei Dmitriyevich Vatutin

**Alexei Dmitriyevich Vatutin** (n. ye la 27ma di oktobro 1992) esas Rusiana tenisistulo.

Segun datumi di ATP por 2ma di julio 2018 Alexei Valutin esis **136**ma tenisistulo dil mondo, e segun datumi de la 10ma di junio 2019 – **510**ma tenisistulo dil mondo pri ludo duopla.

## Referi
Yevgeni Igorevich Tyurnev

**Yevgeni Igorevich Tyurnev** (n. ye la 8ma di aprilo 1997) esas Rusiana tenisistulo.

Segun datumi di ATP por 14ma di februaro 2022 Yevgeni Tyurnev esis **265**ma tenisistulo dil mondo, e segun datumi de la 30ma di aprilo 2018 – **291**ma tenisistulo dil mondo pri ludo duopla.

## Referi
Alexandr Alexandrovich Shevchenko (homonimo)

**Alexandr Alexandrovich Shevchenko** esas Ukrainana familionomo.

* Alexandr Shevchenko (1961-2022) – Sovietiana e Rusiana muzikisto
* Alexandr Shevchenko (n. 1967) – Rusiana generalo
* Alexandr Shevchenko (n. 2000) – Rusiana tenisistulo
Alexandr Alexandrovich Shevchenko (tenisisto)

**Alexandr Alexandrovich Shevchenko** (n. ye la 29ma di novembro 2000) esas Rusiana tenisistulo.

Segun datumi di ATP por 6ma di februaro 2023 Alexandr Shevchenko esis **113**ma tenisistulo dil mondo, e segun datumi de la 20ma di februaro 2023 – **406**ma tenisistulo dil mondo pri ludo duopla.

## Referi
Europana Banko por Koloko

**Europana Banko por Koloko** (**EBK**) fondesis en kadro di la Pakto di Roma ed establisesas en Luxemburgia. EBK provizas krediti por koloko di projeti vizat ad equilibranta developo di la komuna merkato. Ultre to, moyeni povas esar uzata por projeti en landi kun qui existas developo-relato od asocio-kontrato.
Europana Politikala Kunlaboro

**Europana Politikala Kunlaboro** (**EPK**) esas la procedo per qua la landi dil Europana Komuneso probas duktar komun exterlandala politiko. La kunlaboro esas sur bazo interguverneriala, quo signifikas ke devas esar decidata per unanimeso de voti. L'unesma EPK-kunveno eventis ye la 19ma di novembro 1970.
Igor Andreyev (homonimo)

**Igor Andreyev** esas Rusiana familionomo.

* Igor Andreyev (1972-2020) – Rusiana boxistulo profesionala
* Igor Andreyev (n. 1956) – Sovietiana sportisto pri pentatlo
* Igor Andreyev (n. 2001) – Rusiana futbalisto
* Igor Andreyev (n. 1983) – Rusiana tenisistulo
Igor Valeryevich Andreyev

**Igor Valeryevich Andreyev** (n. ye la 14ma di julio 1983) esas Rusiana extenisistulo en entrenisto pri teniso.

Segun datumi di ATP por 3ma di novembro 2008 Igor Andreyev esis **18**ma tenisistulo dil mondo, e segun datumi de la 18ma di julio 2005 – **59**ma tenisistulo dil mondo pri ludo duopla.

Andreyev partoprenis ank en duopla ludo mixita kun Maria Kirilenko, qua esis ank ilua vivopartnerino.

Il divenis profesionala tenisistulo en 2002, e finis sua kariero en 2013.

Kom entrenero pri teniso Andreyev de 2018 divenis kapitano di Rusiana esquado dum *Billie Jean King Cup*, e de 2021 – di Anastasia Potapova.

## Referi
Igor Andreyevich Andreyev

**Igor Andreyevich Andreyev** (n. ye la 15ma di agosto 2001) esas Rusiana futbalistulo (atakero).

## Kariero
Segun datumi de 21ma di marto 2023.
* 2022/2023 – Rodina Moskva II (2ma ligo – 62 minuti sen golo)
* 2022/2023 – Rodina Moskva (1ma ligo – 943 minuti kun 2 goli)
* 2021/2022 – Rodina Moskva (2ma ligo – 1355 minuti kun 3 goli)
* 2021/2022 – Krasnodar II (1ma ligo – nula minuti)
* 2020/2021 – Krasnodar II (1ma ligo – 59 minuti sen golo)
* 2020/2021 – Krasnodar (premier-ligo – nula minuti)
* 2020/2021 – Nosta (2ma ligo – 1111 minuti kun 9 goli)
* 2019/2020 – Ufa II (2ma ligo – 839 minuti kun 4 goli)
* 2018/2019 – Ufa II (2ma ligo – 63 minuti sen golo)

## Referi
Episkopo Foma (Mosolov)

**Episkopo Foma**, sekulare Nikolai Mosolov (n. ye la 30ma di novembro 1978) esas episkopo di Rusa Ortodoxa Eklezio.

Il es arkiepiskopo di eparkio Odincovo en provinco Moskva.

## Referi
Korto di Judicio (EU)

L**'Korto di Judicio** esas judicial instituto qua esas registragar la signifiko di disputata texti de pakti o kontrati o legala mezuri dil EU. Ultre to, la Korto kom uniko esas autoritato pri judikar valideso di komunesala yur-agi.
Andreyeva (homonimo)

**Andreyeva** esas Rusiana familionomo. Lo es muliera formo di Andreyev.

* Alexandra Andreyeva (1853-1926) – Rusa skriptistino
* Alyona Andreyeva (n. 1997) – Rusiana futbalistino
* Alla Andreyeva (1915-2005) – Rusa piktistino
* Anna Andreyeva (1915-1997) – Sovietiana sportistino
* Dina Andreyeva (1905-1994) – Sovietiana aktorino
* Erika Andreyeva (n. 2004) – Rusiana tenisistino
* Galina Andreyeva (1933-2016) – Rusa piktistino
* Larisa Andreyeva (n. 1969) – Rusa filozofino
* Lidia Andreyeva (n. 1982) – Rusiana boxistino e kik-boxistino
* Lyubov Andreyeva (1942-2021) – Sovietiana e Rusiana poetino
* Maria Andreyeva (1868-1953) – Rusa aktorino
* Marina Andreyeva (n. 1973) – Rusiana sportistino
* Mirra Andreyeva (n. 2007) – Rusiana tenisistino
* Natalia Andreyeva (n. 1969) – Rusiana skriptistino
* Olga Andreyeva (n. 1986) – Rusiana judoistino
* Olga Andreyeva (1937-2014) – Sovietiana shakoludistino
* Paulina Andreyeva (n. 1988) – Rusiana aktorino
* Sofya Andreyeva (n. 1998) – Rusiana sportistino
* Svetlana Andreyeva (n. 1979) – Rusiana boxistino e kik-boxistino
* Tatyana Andreyeva (n. 1950) – Rusa historiistino
* Varvara Andreyeva (n. 1976) – Rusa aktorino
* Viktoria Andreyeva (1942-2002) – Rusa poetino
* Yekaterina Andreyeva (1900-1977) – Sovietiana skriptistino
* Yelena Andreyeva (n. 1969) – Sovietiana e Rusiana sportistino
* Yulia Andreyeva (n. 1969) – Rusiana skriptistino
* Zinaida Andreyeva (n. 1945) – Sovietiana e Rusiana aktorino
Kirilenko (homonimo)

**Kirilenko** esas Ukrainana familionomo.

* Andrei Kirilenko (n. 1981) – Rusiana basketbalisto
* Andrei Kirilenko (1906-1990) – Sovietiana politikistulo
* Denis Kirilenko (n. 1981) – Rusiana futbalisto
* Dmitri Kirilenko (n. 1979) – Rusiana hokeisto
* Leonid Kirilenko (1945-2007) – Sovietiana futbalisto
* Maria Kirilenko (n. 1987) – Rusiana tenisistino
Maria Yuryevna Kirilenko

**Maria Yuryevna Kirilenko** (n. ye la 25ma di januaro 1987) esas Rusiana extenisistino.

Segun datumi di WTA por la 10ma di junio 2013 Maria Kirilenko (kom solistino) esis **10**ma tenisistino dil mondo, e segun datumi de la 24ma di oktobro 2011 – **5**ma tenisistino dil mondo pri ludo duopla.

Dum Olimpiala Ludi en London (2012) el perdis konkurso pri bronz-medalio kontre Viktoriya Azaranka (en finalo Serena Williams vinkis kontre Maria Sharapova). Tamen en duopla ludo kune Nadejda Petrova Kirilenko ganis **bronz**-medalio (or-medaliistini divenis fratini Williams: Venus e Serena).

Kirilenko partoprenis ank en duopla ludo mixita inter altri kun Igor Andreyev, qua esis kelk yari elua vivopartnerulo.

Kirilenko divenis profesionala tenisistino en 2001, e finis sua kariero en 2014.

## Referi
Anastasia Sergeyevna Pavlyuchenkova

**Anastasia Sergeyevna Pavlyuchenkova** (n. ye la 3ma di julio 1991) esas Rusiana tenisistino.

Segun datumi di WTA por la 8ma di novembro 2021 Anastasia Pavlyuchenkova (kom solistino) esis **11**ma tenisistino dil mondo, e segun datumi de la 16ma di septembro 2013 – **21**ma tenisistino dil mondo pri ludo duopla.

Dum Olimpiala Ludi en Tokyo (2020) el (kune Andrei Rublyov) ganis **or**-medalio en duopla ludo mixita.

Pavlyuchenkova divenis profesionala tenisistino ye la decembro 2005, e elua entrenero esis fratulo Alexandr Pavlyuchenkov.

## Referi
Episkopo Meleti (Pavlyuchenkov)

**Episkopo Meleti**, sekulare Dmitri Pavlyuchenkov (n. ye la 25ma di mayo 1977) esas episkopo di Rus Ortodoxa Eklezio.

De 2017 il divenis episkopo di eparkio Roslavl en provinco Smolensk.

## Referi
Pavlyuchenkov (homonimo)

**Pavlyuchenkov** esas Rusiana familionomo.

* Alexandr Pavlyuchenkov (n. 1985) – Rusiana tenisistulo
* Dmitri Pavlyuchenkov (n. 1976) – Rusiana boxisto
* Dmitri Pavlyuchenkov (n. 1977) – sekulara familionomo di Meleti, episkopo di *Rus Ortodoxa Kirko*
* Viktor Pavlyuchenkov (1963-2021) – Rusa cenaristulo
* Vladimir Pavlyuchenkov (n. 1943) – Rusa skriptistulo
Alexandr Sergeyevich Pavlyuchenkov

**Alexandr Sergeyevich Pavlyuchenkov** (n. ye la 3ma di decembro 1985) esas Rusiana tenisistulo.

Segun datumi di ATP por 8ma di septembro 2003 Alexandr Pavlyuchenkov esis **704**ma tenisistulo dil mondo, e segun datumi de la 28ma di mayo 2018 – **258**ma tenisistulo dil mondo pri ludo duopla.

Pavlyuchenkov esis ank entrenero di sua fratino Anastasia (championino pri duopla ludo mixita dum l'Olimpiala Ludi en Tokyo, 2020).

## Referi
Nadejda Petrova (homonimo)

**Nadejda Petrova** esas Rusa familionomo.

* Nadejda Petrova (n. 1982) – Rusiana tenisistino
* Nadejda Petrova (1919-2011) – Sovietiana kansonistino operala
* Nadejda Petrova (n. 1984) – Rusiana kayakistino
Nadejda Viktorovna Petrova

**Nadejda Viktorovna Petrova** (n. ye la 8ma di junio 1982) esas Rusiana tenisistino.

Segun datumi di WTA por la 15ma di mayo 2006 Nadejda Petrova (kom solistino) esis **3**ma tenisistino dil mondo, e segun datumi de la 21ma di marto 2005 – **3**ma tenisistino dil mondo pri ludo duopla.

Dum l'Olimpiala Ludi en London (2012) el (kune Maria Kirilenko) ganis **bronz**-medalio en duopla ludo (or-medaliistini divenis fratini Williams: Venus e Serena).

Petrova divenis profesionala tenisistino en 1999, e finis sua kariero en 2017.

## Referi
Aslan Kazbekovich Karacev

**Aslan Kazbekovich Karacev** (n. ye la 4ma di septembro 1993) esas Rusiana tenisistulo.

Segun datumi di ATP por 7ma di februaro 2022 Aslan Karacev esis **14**ma tenisistulo dil mondo, e segun datumi de la 16ma di mayo 2022 – **76**ma tenisistulo dil mondo pri ludo duopla.

Dum l'Olimpiala Ludi en Tokyo (2020) Karacev (kune Yelena Vesnina) ganis **arjent**-medalio en duopla ludo mixita (or-medaliisti divenis ank Rusiani: Anastasia Pavlyuchenkova e Andrei Rublyov).

Il divenis profesionala tenisisto en 2011.

## Referi
Belinda Bencic

**Belinda Bencic** (n. ye la 10ma di marto 1997) esas Suisiana tenisistino.

Segun datumi di WTA por la 17ma di februaro 2020 Belinda Bencic (kom solistino) esis **4**ma tenisistino dil mondo, e segun datumi de la 1ma di februaro 2016 – **59**ma tenisistino dil mondo pri ludo duopla.

En 2020 dum l'Olimpiala Ludi en Tokyo Bencic ganis **or**-medalio kom solistino, e **arjent**-medalio en duopla ludo kune Viktorija Golubic (vinkis Chekianini: Barbora Krejčíková e Kateřina Siniaková).

Bencic divenis profesionala tenisistino en 2012.

## Referi
Viktorija Golubic

**Viktorija Golubic** (n. ye la 16ma di oktobro 1992) esas Suisiana tenisistino.

Segun datumi di WTA por la 28ma di februaro 2022 Viktorija Golubic (kom solistino) esis **35**ma tenisistino dil mondo, e segun datumi de la 20ma di marto 2023 – **64**ma tenisistino dil mondo pri ludo duopla.

En 2020 dum l'Olimpiala Ludi en Tokyo Golubic ganis **arjent**-medalio en duopla ludo kune Belinda Bencic (vinkis Chekianini: Barbora Krejčíková e Kateřina Siniaková).

## Referi
Karen Abgarovich Hachanov

**Karen Abgarovich Hachanov** (n. ye la 21ma di mayo 1996) esas Rusiana tenisistulo.

Segun datumi di ATP por 15ma di julio 2019 Karen Hachanov esis **8**ma tenisistulo dil mondo, e segun datumi de la 21ma di mayo 2018 – **64**ma tenisistulo dil mondo pri ludo duopla.

Dum l'Olimpiala Ludi en Tokyo (2020) Hachanov ganis **arjent**-medalio (pos perdo kontre Germaniano Alexander Zverev).

Il divenis profesionala tenisisto en 2013.

## Referi
Milito di Suez

La **milito di Sinai**, anke nomizita **krizo di Suez**, o **milito di Suez**, esis milito eventita sur Egiptiana teritorio en 1956, en qua Unionita Rejio, Francia ed Israel federis por luktar kontre Egiptia, qua lor recevis kelka suporto di landi qui nun formacas Araba Ligo.

Ol esis militala vinko por la tri federiti, tamen politikala vinkeso por li, nam forta diplomacala preso da Usa e da Soviet-Uniono koaktis Francia, Unionita Rejio ed Israel retretar lia armei. Kambie retretar lua armei de Sinai, Israel nedirete obtenis kompromiso de Egiptia pri haltar la sendo di armi a gerileri* qui luktis kontre Israel. Konseque, la relati diplomacala inter Egiptia ed Israel tranquiligesis dum kelka tempo. Ultre to, Unionita Nacioni sendis paco-trupi surnomizita "urjanteso-trupi dil Unionita Nacioni" (Angle: *United Nations Emergency Forces* - UNEF) qui stacis inter l'armei Israelana ed Egiptiana. La tensi en la zono duris, e rezultis en tale nomizita "sis-dia milito", en 1967.

La forta politikala preso da Usa e Soviet-Uniono koaktis l'atakeri retretar. Prezidanto Dwight D. Eisenhower, de Usa, avertis Unionita Rejio pri ne invadar Egiptia, e minacis vendar financala obligacioni Britaniana en pundi quin ol kompris, do domajanta serioze la financala sistemo Britaniana, se la retreto di trupi ne eventus. Poke pose, Britaniana chefministro Anthony Eden demisionis.

## Historio

Konstruktita dal Franci dum la yari 1860a, quik pose Unionita Rejio divenis la precipua uzero di la kanalo por atingar India, e kompris multa acioni di ol. Pos ke India obtenis lua nedependo en 1948, la kanalo divenis strategiala voyo por transporto di petrolo.

Gamal Abdel Nasser, lor prezidanto di Egiptia, helpita da Soviet-Uniono e Popul-Republiko Chinia, kaptis la kontrolo di la societo. Ye la 29ma di oktobro 1956, Israel atakis Egiptia ed okupis la rivo di la kanalo, per tale nomizita "operaco Musketeer". Unionita Rejio e Francia lansis ultimato demandanta pafo-ceso, qua ignoresis. Ye la 5ma di novembro, Franci lansis parashuta trupi alonge kanalo di Suez. Ante ke Egiptiana trupi vinkesis, li blokusis la kanalo, sinkanta 40 navi en ol. Pose, divenis klara ke Britania, Francia ed Israel organizis kune la milito. La tri federiti prenis kelka strategiala loki, tamen la kanalo restis neuzebla. Forta politikala preso Usana e Sovietiana koaktis la retreto dil invaderi.

La kanalo restis blokusita de oktobro 1956 til marto 1957. Israel obtenis kelka politikala vinko, kande ol ganis libereso pri navigar tra stretaji di Tiran.

Historiisti afirmas ke ta krizo "signifikis la fino di mondala povo di Unionita Rejio en la historio mondala".
Episkopo Sergi (Zverev)

**Episkopo Sergi**, sekulare Alexandr Mihailovich Zverev (n. ye la 4ma di februaro 1870 – m. 1937) esas episkopo di Rus Ortodoxa Eklezio.

De la 25ma di septembro 1929 il divenis arkiepiskopo di eparkio Yelec en provinco Lipeck.

Ye la agosto 2000 il kanonizesis dum sinodo di episkopi.

## Referi
Alexandr Zverev (homonimo)

**Alexandr Zverev** esas Rusiana familionomo.

* Alexander Zverev (n. 1997) – Germaniana tenisistulo
* Alexandr Zverev (1870-1937) – sekulara familionomo di Sergi, episkopo di *Rus Ortodoxa Kirko*
* Alexandr Zverev (n. 1960) – Sovietiana tenisisto e entrenero pri teniso
Alexander Zverev

**Alexander Zverev** (n. ye la 20ma di aprilo 1997) esas Germaniana tenisistulo.

Segun datumi di ATP por 13ma di junio 2022 Alexander Zverev esis **2**ma tenisistulo dil mondo, e segun datumi de la 18ma di marto 2019 – **68**ma tenisistulo dil mondo pri ludo duopla.

Dum l'Olimpiala Ludi en Tokyo (2020) Zverev ganis **or**-medalio (pos vinko kontre Rusiano Karen Hachanov).

Ilua familio es tenisistala: patrino Irina e patrulo e samatempe ilua entrenero Alexandr, e fratulo Mischa.

Il divenis profesionala tenisisto en 2013.

## Referi
Alexandr Mihailovich Zverev

**Alexandr Mihailovich Zverev** (n. ye la 22ma di januaro 1960) esas Sovietiana extenisistulo e Germaniana entrenero pri teniso.

En 1991 kune sua spozino Irina il rilokizis a Germania. La paro es gepatri por du filiuli Germaniana tenisistuli: Alexander (championulo dil Olimpiala Ludi en Tokyo, 2020) e Mischa. Zverev es ilia entrenero.

Segun datumi di ATP por 18ma di marto 1985 Alexandr Zverev esis **175**ma tenisistulo dil mondo, e segun datumi de la 18ma di marto 1985 – **307**ma tenisistulo dil mondo pri ludo duopla.

## Referi
Mischa Zverev

**Mischa Zverev**, olim **Mihail Alexandrovich Zverev** (n. ye la 22ma di agosto 1987) esas Germaniana tenisistulo.

Segun datumi di ATP por 24ma di julio 2017 Mischa Zverev esis **25**ma tenisistulo dil mondo, e segun datumi de la 8ma di junio 2009 – **44**ma tenisistulo dil mondo pri ludo duopla.

Ilua familio es tenisistala: patrino Irina e patrulo e samatempe ilua entrenero Alexandr, e fratulo Alexander (championulo dum l'Olimpiala Ludi en Tokyo, 2020).

Il divenis profesionala tenisisto en 2005.

## Referi
Zvereva (homonimo)

**Zvereva** esas Rusa familionomo, femina formo di Zverev.

* Alexandra Zvereva (n. 1981) – Rusa kansonistino
* Asia Zvereva (1937-2018) – Sovietiana injeniorino di sono, meritoza artistino di Rusa Federuro
* Galina Zvereva (n. 1944) – Rusa historiistino
* Irina Zvereva (n. 1967) – Sovietiana tenisistino
* Karina Zvereva (n. 1977) – Rusa aktorino
* Lidia Zvereva (1890-1916) – unesma Rusa pilotistino
* Nina Zvereva (n. 1952) – Rusa jurnalistino
* Olga Zvereva (n. 2000) – Rusa volebalistino
* Yana Zvereva (n. 1989) – Rusa skermoartistino
Yana Alexandrovna Zvereva

**Yana Alexandrovna Zvereva** (n. ye la 6ma di marto 1989) esas Rusiana skermistino (pri espado).

El divenis duopla esquadala championino dil mondo (Budapest – 2013, Kazan – 2014), e ank duopla arjent-medaliistino dum championeso dil Europa (Strasbourg – 2014, Tbilisi – 2017).
Unesma krucomilito

L**'unesma krucomilito** esis l'unesma ek 9 historiala epizodii militala kampanii, armizita pilgrimeri e kreo di kristana reji, kun skopo rekuperar kontrolo pri teritorii perdita pos Mohamedana expanso. Ol eventis dum Mezepoko, inter la 11ma e la 13ma yarcenti. Ca epizodii nominesis krucomiliti.

L'unesma militala kampanio stimulesis dal papo Alexander la 2ma, ed eventis en 1063. To konsideresas da kelka historiisti kom l'unesma krucomilito od, adminime, la maxim evidenta antecedento di la krucomiliti propre.

Pos ke Bizancana imperiestro Alexos la 1ma Komnenos demandis helpo por konfrontar Turki Seldjuk, en 1095 lora papo Urbanus la 2ma kunvokis kristani en diversa Europana landi por konquestar tale nomizita "Santa Lando". Pos la falio dil atako komandita da Petrus l'Ermito, mobilizesis organizita armeo, inspirita da idealo pri "sakra milito", qua komandesis da nobeli veninta precipue de Francia e de Santa Romana imperio. Ca armeo augmentesis kun kavalieri, soldati e grandanombra ordinara individui, til divenar fenomeno di masiva migrado. Urbanus la 2ma kunvokis la krucomilito dum la koncilo di Clermont, eventita en la nuna urbo Clermont-Ferrand, Arvernia-Rodano-Alpi. Ilu promisis remiso di tota peki a quin partoprenus la milito.

Krucomiliteri eniris tale nomizita "sultanio Rum" en la nuna Turkia, pose avancis adsude e kaptis diversa urbi, e repulsis trupi sendita kontre li da lokala guvernisti, lor separita per lokala rivalesi, til enirar teritorii di la dinastio Fatimid. Ye la 15ma di julio 1099, li konquestis urbo Ierusalem, e kreis tale nomizita rejio Ierusalem.

L'unesma krucomilito kreis tale nomizita "Latina Stati dil Oriento", e rekuperis kelka teritorii por Bizancana imperio. Ol anke signifikis l'expanso di la povo dil Ocidento, e l'uzo di religiala fervoro por milito. Ol anke augmentis la prestijo dil papo e stimulis internaciona komerco ed kultural interkambii, qui interuptesis pos la falio dil Westala Romana imperio, e rivivigis l'ekonomio e la kulturo di Mezepoko.
Kafelnikov (homonimo)

**Kafelnikov** esas Rusiana familionomo.

* Yevgeni Kafelnikov (n. 1974) – Rusiana tenisistulo e golfistulo
* Vladimir Kafelnikov (n. 1951) – Rus-Ukrainiana trumpetistulo
* Valérie Kafelnikov (n. 1979) – Franc-Rusiana harpistino
Yevgeni Alexandrovich Kafelnikov

**Yevgeni Alexandrovich Kafelnikov** (n. ye la 18ma di februaro 1974) esas Rusiana extenisistulo.

Segun datumi di ATP por 3ma di mayo 1999 Yevgeni Kafelnikov esis **1**ma tenisistulo dil mondo, e segun datumi de la 30ma di marto 1998 – **4**ma tenisistulo dil mondo pri ludo duopla.

En 2000 dum l'Olimpiala Ludi en Sydney Kafelnikov ganis **or**-medalio (pos vinko kontre Germaniano Tommy Haas).

Il divenis profesionala tenisistulo en 1992, e finis sua kariero en 2010.

## Referi
Organizuro pri Nutrivo ed Agrokultivo

**Organizuro pri Nutrivo ed Agrokultivo** (**ONA**), plene: Organizuro pri Nutrivo ed Agrokultivo dil Unionita Nacioni, fondesis ed establisesis en 1945 en Roma skope luktar kontre famino en la mondo. Por to konsilesas e helpesas ye tereno agrokultival, informo analizesas e difuzesas en forumo ed ofresas a guvernerii ed experti por interkonsulto.
Britaniana pundo

**Pundo** esas la pekunio di Unionita Rejio e 9 asociita teritorii. Ol esas la maxim anciena monetaro qua duras uzesar kontinue, de lua kreo. Ol esas la 4ma maxim komercata monetaro en kambio-merkati, dop la dolaro di Usa, l'Euro ed Yen Japoniana. En 2022 ol ank esis la 4ma maxim uzata monetaro por formacar monetala rezervi.
Manuel María Ponce Brousset

**Manuel María Ponce Brousset**, n. ye la 5ma di aprilo 1874 til la 18ma di julio 1966, esis militisto e politikisto qua asumis provizore la chefeso di stato di Peru de la 25ma til la 27ma di agosto 1930, kom prezidanto di militistal uniono qua asumis la povo pos la renunco di Augusto Leguía.
Medvedev (homonimo)

**Medvedev** esas Rusiana familionomo.

* Alexandr Medvedev (n. 1979) – Rusiana hokeistulo sur glacio
* Alexei Medvedev (n. 1977) – Rusiana futbalistulo
* Daniil Medvedev (n. 1996) – Rusiana tenisistulo
* **[[Dmitri Anatolyevich Medvedev|Dmitri Medvedev]]** (n. 1965) – Rusiana politikistulo, 3ma prezidanto di Rusia de yari 2008-2012
* Dmitri Medvedev (n. 1967) – Sovietiana hokeistulo sur glacio
* Dmitri Medvedev (n. 1983) – Rusiana skriptistulo
* Grigori Medvedev (n. 1983) – Rusa poetulo
* Grigori Medvedev (1933-2016) – Rusa skriptistulo
* Yevgeni Medvedev (n. 1964) – Rusiana politikistulo
* Yuri Medvedev (n. 1990) – Rusiana futbalistulo
Daniil Sergeyevich Medvedev

**Daniil Sergeyevich Medvedev** (n. ye la 11ma di februaro 1996) esas Rusiana tenisistulo.

Segun datumi di ATP por 28ma di februaro 2022 Daniil Medvedev esis **1**ma tenisistulo dil mondo, e segun datumi de la 19ma di agosto 2019 – **170**ma tenisistulo dil mondo pri ludo duopla.

Il divenis profesionala tenisistulo en 2014.

## Referi
Tommy Haas

**Tommy Haas** (n. ye la 3ma di aprilo 1978) esas Germaniana extenisistulo.

Segun datumi di ATP por 13ma di mayo 2002 Tommy Haas esis **2**ma tenisistulo dil mondo, e segun datumi de la 3ma di februaro 2014 – **82**ma tenisistulo dil mondo pri ludo duopla.

En 2000 dum l'Olimpiala Ludi en Sydney Haas ganis **arjent**-medalio (pos perdo kontre Rusiano Yevgeni Kafelnikov).

Il divenis profesionala tenisisto en 1996, e finis sua kariero en 2018.

## Referi
Zvierava (homonimo)

**Zvierava** esas Bielorusa familionomo.

* Elina Zvierava (n. 1960) – Sovietiana e Bielorusiana disk-jetistino
* Natallia Zvierava (n. 1971) – Bielorusiana tenisistino
Elina Aliaxandrawna Zvierava

**Elina Aliaxandrawna Zvierava** (n. ye la 16ma di novembro 1960) esas Bielorusiana disk-jetistino.

El esis duopla **or**-medaliistino di mondala championesi en Göteborg (1995) e Edmonton (2001), e en 1997 Zvierava divenis vic-championino dil mondo en Ateni.

Zvierava esis duopla medaliistino olimpiala. En 1996 dum l'Olimpiala Ludi en Atlanta el ganis **bronz**-medalio, tamen dum l'Olimpiala Ludi en Sydney (2000) Zvierava divenis **championino** olimpiala pri disk-jetado.

## Referi
Sistemo di Federala Reservo

La **Sistemo di Federala Reservo** (kurtigit a **Fed**) esas reguligo-sistemo por banki en Usa qua kreesis en 1913. Ol esas duktata da konsilantaro (la "Fed") qua nominesas da la prezidanto di Usa, kun konsento di la Senato. La *Fed* funcionas kom substituco por la centrala banko di altra landi.

Quankam la nomo konjektigas diferante, la banko ne esas proprietata da la stato.
Supra Korto Judiciala di Usa

**Supra Korto Judiciala di Usa** (anke: **Supra Korto di Judicio**) esas la maxim supra judicial instituto en Usa. Ol esas la maxim lasta instituto di apelo por federala judicio, verifikar verdikti di la Supra Korto di singla stati a la konstituco e povas verifikar decidi di la legifanto a la konstituco.
Stati di Front-lineo

La **Stati di Front-lineo** esis precipue stati developant an la frontiero di Sudafrika. De origino ol existis de Angola, Botswana, Mozambik, Tanzania e Zambia. En 1980 la Sudal Afrikana Koordino-konfero por Developo esis fondita da ca landi, same kam da Lesoto, Malawi, Swazilando e Zimbabwe, skope diminutar la dependanteso ekonomiala de Sudafrika. Pos aboliso di *[[apartheid]]* desaparis anke la maxim important existo-motivo por ca grupo.
Grupo di Sep

La **Grupo di Sep** o **G7** esas interguverneriala forumo de richa industriizita landi (Kanada, Germania, Francia, Unionita Rejio, Italia ed Usa) ed anke reprezentero dil Europana Komisiono e reprezentero di la lando qua prezidas EU, quankam ne kom membro di la grupo pro ke EU ne esas suverena stato.

En 1997 anke Rusia juntesis a la listo, per qua la Grupo di Ok fondesis. Tamen, la G8 ne remplasis la G7. Dum la kredit-krizo la G7 ankore freque kunvenis ye nivelo ministeriala. Pro l'anexo di Krimea da Rusia en 2014 decidesis ne plu kunlaborar kun Rusia, quo fakte cesigis la G8.
Europan Asociuro por Libera Komerco

L**'Europan Asociuro por Libera Komerco** (Kurte en Ido: **EALK**, kurte en l'Angla: **EFTA**) esas kunlaborala relato inter Finlando, Austria, Suedia, Islando, Liechtenstein, Norvegia e Suisia.

L'asociuro kreesis e venis en vigoro la 3ma di mayo 1960. Ol intencesis kom kontre-asocio dil EU, a qua ca landi ne volis juntar su, pro ke li opinionis ke l'integrigo esis tro granda. Pro kreo dil Europan Ekonomial Areo, hodie membri dil asociuro tamen aspiras adjunto al EU. En 1995 Finlando, Suedia ed Austria divenis membro dil EU. To rezultis en restanta trunk-asociuro.
Natallia Maratawna Zvierava

**Natallia Maratawna Zvierava** (n. ye la 16ma di aprilo 1971) esas Bielorusiana tenisistino.

Segun datumi di WTA por 22ma di mayo 1989 Natallia Zvierava esis **5**ma tenisistino dil mondo, e segun datumi de la 7ma di oktobro 1991 – **1**ma tenisistino dil mondo pri ludo duopla..

Segun statistiki Zvierava en duopla ludo el esis maxim bona tenisistino 124 semani – **5**ma pozeso en historio (por marto 2023).

El divenis profesionala tenisistulo en 1988, e finis sua kariero en 2002.

## Referi
Helena Suková

**Helena Suková** (n. ye la 23ma di februaro 1965) esas Chekiana extenisistino.

Segun datumi di WTA por la 18ma di marto 1985 Helena Suková (kom solistino) esis **4**ma tenisistino dil mondo, e segun datumi de la 5ma di februaro 1990 – **1**ma tenisistino dil mondo pri ludo duopla.

Suková es duopla vic-championino en ludo duopla de Seoul (1988) e Seoul (1996).

El divenis profesionala tenisistino en 1983, e finis sua kariero en 1998.

## Referi
Andrea Sestini Hlaváčková

**Andrea Sestini Hlaváčková**, olim **Andrea Hlaváčková** (n. ye la 10ma di agosto 1986) esas Chekiana tenisistino.

Ye la julio 2017 Hlaváčková mariajis Italiana extenisistulo Fabrizio Sestini.

Segun datumi di WTA por la 10ma di septembro 2012 Andrea Hlaváčková (kom solistino) esis **58**ma tenisistino dil mondo, e segun datumi de la 22ma di oktobro 2012 – **3**ma tenisistino dil mondo pri ludo duopla.

Hlaváčková es vic-championino en ludo duopla (kune Lucie Hradecká) de London (2012).

El divenis profesionala tenisistino en 2004, e finis sua kariero en 2022.

## Referi
Lucie Hradecká

**Lucie Hradecká** (n. ye la 21ma di mayo 1985) esas Chekiana ex-tenisistino.

Segun datumi di WTA por la 6ma di junio 2011 Lucie Hradecká (kom solistino) esis **41**ma tenisistino dil mondo, e segun datumi de la 22ma di oktobro 2012 – **4**ma tenisistino dil mondo pri ludo duopla.

Hradecká es duopla medaliistino olimpiala: ganis **arjent**-medalio en ludo duopla (kune Andrea Hlaváčková) del London (2012) e **bronz**-medalio en duopla ludo mixita (kune Radek Štěpánek) del Rio de Janeiro (2016).

El divenis profesionala tenisistino en 2004, e finis sua kariero en 2022.

## Referi
Lucie Šafářová

**Lucie Šafářová** (n. ye la 4ma di februaro 1987) esas Chekiana ex-tenisistino.

Segun datumi di WTA por la 14ma di septembro 2015 Lucie Šafářová (kom solistino) esis **5**ma tenisistino dil mondo, e segun datumi de la 21ma di agosto 2017 – **1**ma tenisistino dil mondo pri ludo duopla.

Šafářová es ganistino di **bronz**-medalio en duopla ludo (kune Barbora Strýcová) del Rio de Janeiro (2016).

El divenis profesionala tenisistino en 2001, e finis sua kariero en 2019.

## Referi
Jakub Herm-Záhlava

**Jakub Herm-Záhlava**, olim **Jakub Záhlava** (n. ye la 12ma di mayo 1980) esas Germaniana ex-tenisistulo e entrenero pri teniso.

Segun datumi di ATP por la 3ma di februaro 2003 Jakub Záhlava (kom solistulo) esis **194**ma tenisistulo dil mondo, e segun datumi de la 12ma di februaro 2001 – **504**ma tenisistulo dil mondo pri ludo duopla.

Il es kuzulo di Chekiana tenisistino Sandra Záhlavová, e en yari 2006-2015 esis spozulo (e entrenero en yari 2007-2015) di Barbora Strýcová (**bronz**-medaliistino en duopla ludo del Olimpiala Ludi en Rio de Janeiro, 2016). Il esis entrenero ank di: Michael Berrer, Louk Sorensen e Tatjana Maria.

## Referi
Barbora Strýcová

**Barbora Strýcová**, olim **Barbora Záhlavová-Strýcová** (n. ye la 28ma di marto 1986) esas Chekiana tenisistino.

En yari 2006-2015 elua spozulo esis extenisistulo Germaniana Jakub Záhlava, qua esis ank elua entrenero (2007-2015).

Segun datumi di WTA por la 16ma di januaro 2017 Barbora Strýcová (kom solistino) esis **16**ma tenisistino dil mondo, e segun datumi de la 15ma di julio 2019 – **1**ma tenisistino dil mondo pri ludo duopla.

Strýcová es ganistino di **bronz**-medalio en duopla ludo (kune Lucie Šafářová) del Rio de Janeiro (2016).

El divenis profesionala tenisistino en 2002.

## Referi
Nikolai Vladimirovich Davidenko

**Nikolai Vladimirovich Davidenko** (n. ye la 2ma di junio 1981) esas Rusiana ex-tenisistulo.

Segun datumi di ATP por 6ma di novembro 2006 Nikolai Davidenko esis **3**ma tenisistulo dil mondo, e segun datumi de la 13ma di junio 2005 – **31**ma tenisistulo dil mondo pri ludo duopla.

Il divenis profesionala tenisistulo en 1999, e finis sua kariero en 2014.

## Referi
Probo di Romberg

**Probo di Romberg** esas simpl ed orientizanta nevrologiala probo. Ca probo exekutesas por explorar l'equilibreso di ulu, precipue kun problemi di ataxio. La probo nomesas segun la Germana nevrologo Heinrich Romberg.

## Exekutar la probo
La kuracato esas pregata stacar rekte, pedi un apud l'altra e restar stacar senmove dum adminime duima minuto. Se to sucesas, lore pregesas itere prenar la sama posturo e klozar l'okuli e tale stacar senmove adminime un minuto.

La probo esas pozitiva se la kuracato ya sucesas stacar senmove kun okuli apertita ma ne kun okuli klozita.
La probo esas negativa se la kuracato sucesas restar stacante senmove tam kun okuli apertita kam kun okuli klozita, o se la kuracato en amba kazi ne sucesas stacar senmove.

Por pozitiva probo di Romberg devas esar klara difero inter la situeso kun okuli apertit o kun okuli klozita.

La probo povas esar desfaciligata per stacigar la kuracato ne kun pedi un apud l'altra, ma un avan l'altra, talono kontre la pedo-fingri dil altra pedo. La kuracato anke povas esar distraktata dum la probo per extensigar la brakii rekte adavane, facar kalkulajo o facar altra (pens-)tasko.

La probo ne povas esar exekutata da homi qui esas blind o tre male vidanta.

## Skopo di la probo
Por equilibreso dum stacar importas kohero de faktori:

* Vido-povo (okuli) qui per okulo-nevro transdonas signi a la cerebro;
* Percepto di equilibreso (l'equilibr-organo) qua per l'okesma cerebro-nevro transdonas signi a la cerebro;
* la pozeso-percepto (spindeleti cirkum la muskuli ed altra sentili en l'artiki, ligamenti e faski): la sento de tenso en la muskuli e la pozeso di la korpo-membri, qui per la dopa kordoni en la dors-medulo transdonas informo a la cerebro;
* la cerebelo, ube omna informo ek ca tri sentili esas procedata.

La senco di la probo esas ke on esez kapabla equilibrar se adminime du ek tri sensi ed apartenanta nevri bone funcionas. Per klozar l'okuli la kuracato nur povas restar stacante se l'altra du sensi bone funcionas. Che tam perturbit equilibro-senso kam perturbita pozeso-percepto la probo esas pozitiva.

Se esas perturbo di equilibreso per perturbo di la cerebelo, lore ne importas ka l'okuli esas klozit o ne: la kuracata anke ne bone equilibras kun okuli apertita.

## Interpretar la probo
* Se la probo di Romberg esas pozitiva, tre probable existas perturbo en l'equilibr-organo o la sistemo di pozeso-percepto, o dil apartenanta nervi.
* Se esas problemo di equilibreso, ma la probo di Romberg esas negativa, do - se la kuracato anke ne sucesas stacar senmove kun okuli apertita, lore la kauzo di la problemo di equilibreso probable esas en cerebelo. Konocat exemplo di problemo di equilibreso dum la probo di Romberg esas ebrieso: la cerebelo esas tre sentiva por alkoholo.

La maxim frequa perturbo dum pozitiva probo di Romberg esas rekta lumbo-kanalo. Altra kauzi esas i.a.:
    
* Vitaminindijo, precipue vitamino B<sub>12</sub>
*     tabeto (pro aceso di la medulo dorsala da sifiliso); hodie rare, ma dum la pasinta yarcneti la maxim precipua kauzo
*     periferiala nevropatio (aceso di la nevri)
*     ataxio di Friedreich
*     morbo di Menière
General Interkonsento pri Tarifi e Komerco

La **General Interkonsento pri Tarifi e Komerco** (**GITKo**) esas internacion organizuro fondita kurte pos la Duesma Milito Mondal (1947) ed establisit en Genève, skope forigar komerc-impedi inter partoprenanta landi e promocar talamaniere internaciona libera komerco. En aprilo 1994 decidesis transformar la GITKo a Mondal Organizuro pri Komerco (MOK). Tale ol obtenis la sama stando kam l'Internaciona Monetala Fonduro e la Mondala Banko.